ଆରମ୍ଭ ହେଲା ଇସ୍ତଫା ପର୍ବ ! | Kanak News ଆରମ୍ଭ ହେଲା ଇସ୍ତଫା ପର୍ବ ! ଖୁବଶୀଘ୍ର ଅଦଳବଦଳ - Kanak News\nଆରମ୍ଭ ହେଲା ଇସ୍ତଫା ପର୍ବ ! ଖୁବଶୀଘ୍ର ଅଦଳବଦଳ\n1st September, 2017 | 12:53 pm\nକନକ ବ୍ୟୁରୋ : କେନ୍ଦ୍ର ମନ୍ତ୍ରୀମଣ୍ଡଳରୁ ଇସ୍ତଫା ଦେବା ପର୍ବ ଆରମ୍ଭ ହୋଇଛି । ଏକାସାଙ୍ଗେ ଇସ୍ତଫା ଦେଇଛନ୍ତି କିଛି ବରିଷ୍ଠ ମନ୍ତ୍ରୀ । ଫଳରେ ଆଜି କିମ୍ବା ଆସନ୍ତାକାଲି ମୋଦି କ୍ୟାବିନେଟର ରୂପରେଖ ବଦଳିବା ସ୍ପଷ୍ଟ ହୋଇଯାଇଛି । ଏବେ ନଜର ପକାନ୍ତୁ କିଭଳି ରହିପାରେ ମୋଦିଙ୍କ ନୂଆ କ୍ୟାବିନେଟ ।\nକେନ୍ଦ୍ର ଦକ୍ଷତା ବିକାଶ ମନ୍ତ୍ରୀ ରାଜୀବ ପ୍ରସାଦ ରୁଢ଼ି, ସ୍ୱାସ୍ଥ୍ୟମନ୍ତ୍ରୀ ଫଗନ ସିଂ କୁଲସ୍ତେ, କୃଷି ଓ ଖାଦ୍ୟ ପ୍ରକ୍ରିୟାକରଣ ମନ୍ତ୍ରୀ ସଂଜୀବ ବାଲ୍ୟାନ ଇସ୍ତଫା ଦେଇଥିବା ଏକ ପ୍ରକାର ସ୍ପଷ୍ଟ ହୋଇଥିବା ଜାତୀୟ ଗଣମାଧ୍ୟମରେ ରିପୋର୍ଟ ପ୍ରକାଶ ପାଇଛି । ଅନ୍ୟପଟେ ମାନବ ସମ୍ବଳ ବିକାଶ ମନ୍ତ୍ରୀ ମହେନ୍ଦ୍ର ନାଥ ପାଣ୍ଡେଙ୍କୁ ଉତ୍ତର ପ୍ରଦେଶ ବିଜେପି ସଭାପତି କରାଯିବା ପରେ ସେ ମଧ୍ୟ ଇସ୍ତଫା ଦେଇଛନ୍ତି ।\nସେପଟେ କେନ୍ଦ୍ର ଜଳସଂପଦ ବିକାଶ ମନ୍ତ୍ରୀ ଉମାଭାରତୀ ସ୍ୱାସ୍ଥଗତ କାରଣରୁ ଇସ୍ତଫା ଦେଇପାରନ୍ତି । ମନ୍ତ୍ରୀମଣ୍ଡଳର ୭୫ବର୍ଷିୟ ବରିଷ୍ଠ ମନ୍ତ୍ରୀ କଲରାଜ ମିଶ୍ର ମଧ୍ୟ ବିଦାୟ ନେବାର ଯଥେଷ୍ଟ ସମ୍ଭାବନା ରହିଛି । ତେଣୁ ମୋଦି ବ୍ରିକ୍ସ ସମ୍ମିଳନୀରେ ଯୋଗଦେବାକୁ ଯିବା ପୂର୍ବରୁ ଆଜି କିମ୍ବା ଆସନ୍ତାକାଲି କ୍ୟାବିନେଟ ଅଦଳବଦଳ କରିବେ ।\nସଡକରେ ମିଶିପାରେ ରେଳ :\nରେଳ, ସଡକ ପରିବହନ ଓ ଯାହାଜ ପରିଚାଳନା ବିଭାଗକୁ ମିଶାଇ ମୋଦିଙ୍କ ଡ୍ରିମ ପୋଜେକ୍ଟ ଭାବେ ଏକ ବଡ ବିଭାଗ ଗଠନ କରାଯାଇପାରେ । ଯାହାର ଦାୟିତ୍ୱରେ ନୀତିନ ଗଡକାରୀ ରହିପାରନ୍ତି ବୋଲି ଜାତୀୟ ଗଣମାଧ୍ୟମରେ ଚର୍ଚ୍ଚା ହେଉଛି । ସେମିତି ପୂର୍ବତନ ରେଳମନ୍ତ୍ରୀ ଦିନେଶ ତ୍ରିବେଦୀଙ୍କୁ ମଧ୍ୟ ରେଳ ବିଭାଗ ଦିଆଯାଇପାରେ ବୋଲି ବି ଆଲୋଚନା ହେଉଛି । ରେଲୱେ ବୋର୍ଡର ନୂଆ ଅଧ୍ୟକ୍ଷ ଅଶୋକ ଲୋହାନୀ ଓ ଦିନେଶ ତ୍ରିବେଦି ମିଶି ରେଳ ବିଭାଗର ନବକଳେବର କରିପାରନ୍ତି ।\nମନ୍ତ୍ରୀପଦରୁ ସଙ୍ଗଠନ ରାସ୍ତା :\nକିଛି ମନ୍ତ୍ରୀଙ୍କୁ ମନ୍ତ୍ରୀପଦରୁ ହଟାଇ ସାଙ୍ଗଠାନିକ ଦାୟିତ୍ୱ ଦିଆଯାଇପାରେ । ଏଭଳି ସମ୍ଭାବନା ଏବେ ଦେଖାଦେଇଛି । କାରଣ ଦକ୍ଷିଣ ଭାରତରେ ନିଜର ଉପସ୍ଥିତି ଜାହିର କରିଥିବା ଭାରତୀୟ ଜନତା ପାର୍ଟି, ପୂର୍ବ ଭାରତରେ ନିଜର ପ୍ରଭାବ ବିସ୍ତାର କରିବାକୁ ଚାହୁଁଛି । ଅନ୍ୟପଟେ ଆଗକୁ ଗୁଜୁରାଟ ନିର୍ବାଚନଥିବା ବେଳେ ୨୦୧୮ ନିର୍ବାଚନ ବି ଚାହୁଁ ଚାହୁଁ ପହଂଚିଯିବ ।\nପୁଣି ୨୦୧୯ ନିର୍ବାଚନକୁ ୨୦୧୮ରେ କରାଇବାକୁ ଚାହୁଁଛନ୍ତି ମୋଦି । ତେଣୁ ବରିଷ୍ଠ ଓ ଅଭିଜ୍ଞ ମନ୍ତ୍ରୀଙ୍କୁ ସଙ୍ଗଠନକୁ ପଠାଯାଇପାରେ । ସେମାନଙ୍କ ମଧ୍ୟରେ ରହିଛନ୍ତି ନିର୍ମଳା ସୀତାରମଣ । କେନ୍ଦ୍ର ବାଣିଜ୍ୟ ବିଭାଗ ଦାୟିତ୍ୱରେ ଥିବା ନିର୍ମଳା ଇସ୍ତଫା ଦେବାକୁ କହିସାରିଛନ୍ତି । ତେଣୁ ତାଙ୍କୁ ପୁଣିଥରେ ସଂଗଠନକୁ ପଠାଯିବ । ଏଚଆରଡି ରାଷ୍ଟ୍ରମନ୍ତ୍ରୀ ଉପେନ୍ଦ୍ର କୁଶବାହା ବି ହଟିପାରନ୍ତି ଓ ସଙ୍ଗଠନକୁ ଯାଇପାରନ୍ତି । ବିହାରରେ ସମୀକରଣ ବଦଳି ଯାଇଥିବାରୁ ତାଙ୍କୁ ମନ୍ତ୍ରୀମଣ୍ଡଳରେ ରଖିବାକୁ ଚାହୁଁନାହାଁନ୍ତି ମୋଦି । ତେଣୁ ତାଙ୍କୁ ମଧ୍ୟ ସାଙ୍ଗଠାନିକ କ୍ଷେତ୍ରରେ ଲଗାଯାଇପାରେ ।\nବୋଝ ହେବ ହାଲୁକା :\nଯେଉଁ ମନ୍ତ୍ରୀଙ୍କ ପାଖରେ ଏକରୁ ଅଧିକ ବିଭାଗ ରହିଛି ସେମାନଙ୍କ ବୋଝ ହାଲୁକା ହୋଇପାରେ । କାରଣ ମନ୍ତ୍ରୀମଣ୍ଡଳ ଅଦଳ ବଦଳ ହେଲେ ଏମାନଙ୍କ ପାଖରେ ଥିବା ଅତିରିକ୍ତ ବିଭାଗକୁ କାଢ଼ି ଦିଆଯିବ । ଏବେ ଅର୍ଥମନ୍ତ୍ରୀ ଅରୁଣ ଜେଟଲୀଙ୍କ ପାଖରେ ପ୍ରତିରକ୍ଷା ବିଭାଗ ରହିଛି । ମନୋହର ପାରିକର ଗୋଆ ମୁଖ୍ୟମନ୍ତ୍ରୀ ହେବା ପରଠାରୁ ଜେଟଲୀ ଏହି ଅତିରିକ୍ତ ଦାୟିତ୍ୱରେ ଅଛନ୍ତି । ଏବେ ଡୋକଲାମ ବିବାଦ ଥିବା ବେଳେ ଭାରତ-ଚୀନ ମୁହାଁମୁହିଁ ସ୍ଥିତିରେ ରହିଛନ୍ତିି । ତେଣୁ ପ୍ରତିରକ୍ଷା ବିଭାଗ ଅଭିଜ୍ଞ ଓ ବରିଷ୍ଠ ମନ୍ତ୍ରୀଙ୍କୁ ମିଳିପାରେ । ଡାଃ ହର୍ଷବର୍ଦ୍ଧନ ଓ ସ୍ମୃତି ଈରାନୀଙ୍କ ପାଖରେ ବି ଦୁଇ ଦୁଇଟି ବିଭାଗ ରହିଛି । ତେଣୁ ଏମାନଙ୍କ ଠାରୁ ଅତିରିକ୍ତ ବିଭାଗକୁ କାଢ଼ି ନିଆଯାଇ ନୂଆ ଚେହେରାକୁ କ୍ୟାବିନେଟରେ ସ୍ଥାନ ମିଳିପାରେ ।\nକିଏ ହେବେ ନୂଆ ମନ୍ତ୍ରୀ :\nମୋଦିଙ୍କ କ୍ୟାବିନେଟରେ ଏଥର କିଛି ନୂଆ ଚେହେରା ସ୍ଥାନ ପାଇପାରନ୍ତି । ବରିଷ୍ଠଙ୍କୁ ଛୁଟି ଦିଆଯିବା ସହ ନୁଆ ମୁହଁ ସାମ୍ନାକୁ ଆସିବେ । ଏମିତିରେ ଜେଡିୟୁ ଓ ଏଆଇଏଡିଏମକେ ସହ ଭାଜପାର ସଂପର୍କ ନିବିଡ ହେବା ପରେ ଏହି ଦୁଇଦଳର କିଛି ଅଭିଜ୍ଞ ସାଂସଦଙ୍କୁ ବି ମନ୍ତ୍ରୀମଣ୍ଡଳରେ ସ୍ଥାନ ମିଳିବ । ଏନେଇ ନୀତିଶଙ୍କ ଠାରୁ ମଧ୍ୟ କିଛି ନାଁ କୁ ପ୍ରସ୍ତାବ ମଗାଯାଇଥିବା ଜଣାପଡିଛି । ରୁଢ଼ିଙ୍କ ସ୍ଥାନରେ ଜେଡିୟୁର ବରିଷ୍ଠ ସାଂସଦ ନାରାୟଣ ସିଂ, ଆରସିପି ସିଂ ଙ୍କ ମଧ୍ୟରୁ ଜଣକୁ ମନ୍ତ୍ରୀପଦ ମିଳିବାର ସମ୍ଭାବନା ରହିଛି ।\nଶିବସେନାର ଆନନ୍ଦ ରାଓ ଅଡସୁଲଙ୍କ ମଧ୍ୟ ମନ୍ତ୍ରୀପଦ ମିଳିପାରେ । ମଧ୍ୟପ୍ରଦେଶର ଆଲୋକ ସଂଜାର, ଗଣେଷ ସିଂ, ରାକେଶ ଚୌଧୁରୀ, କିମ୍ବା ପ୍ରଭାତ ଝା ମଧ୍ୟ ମନ୍ତ୍ରୀ ପଦ ପାଇପାରନ୍ତିି । କର୍ଣ୍ଣାଟକ ନିର୍ବାଚନକୁ ଆଖିଆଗରେ ରଖି ଲିଙ୍ଗାୟତ ସଂପ୍ରଦାୟର ଶିବକୁମାର ଉଦାସୀ ଓ ସୁରେଶ ଆଙ୍ଗଡୀ ମଧ୍ୟ ନୂଆ ଚେହେରା ଭାବେ ଉଭା ହୋଇପାରନ୍ତି ।\nଧର୍ଷଣ ମାମଲାରେ ବାବା ରାମରହିମଙ୍କୁ ୧୦ ବର୍ଷ ଜେଲ ! ୨୦୦୨ ମାମଲାରେ ଦଣ୍ଡବିଧାନ ଦୋଷୀ ବିଧାୟକ ଓ ସାଂସଦଙ୍କୁ ଆଜୀବନ ବାସନ୍ଦ ଲାଗି ସୁପ୍ରିମକୋର୍ଟଙ୍କ ପ୍ରସ୍ତାବ : ବିଚାର ପାଇଁ ସ୍ୱତନ୍ତ୍ର କୋର୍ଟ ସୁଞ୍ଜୁୱାନ ସେନା କ୍ୟାମ୍ପର କାହାଣୀ। ସେନା ହସ୍ପିଟାଲରେ ଶିଶୁ କନ୍ୟାକୁ ଜନ୍ମଦେଲେ ଆତଙ୍କୀ ଗୁଳିରେ ଆହତ ମହିଳା ସେପଟେ ପରିବାରକୁ ବଂଚାଇବାକୁ ଯାଇ ଗୁଳି ଖାଇଲେ ଯବାନ ଅଚଳ ହେଲା ଏୟାରସେଲ ! ମଙ୍ଗଳବାର ରାତି ୧୨ଟାରୁ ଆରମ୍ଭ ହୋଇଛି ସମସ୍ୟା\nଉତ୍ତରପ୍ରଦେଶରେ ବିଜେପି ନେତାଙ୍କ ଗୁଣ୍ଡାଗିରି ! ହୋଟେଲ ଭିତରେ କନଷ୍ଟେବଳଙ୍କୁ ନିସ୍ତୁକ ଛେଚିଲେ ନେତା, ଭାଇରାଲ ହେଲା ଭିଡିଓ ।\nପୋଖରୀ ଭିତରକୁ ଖସି ପଡିଲା ଯାତ୍ରୀବାହୀ ବସ୍ : ୭ ମୃତ, ୨୦ରୁ ଅଧିକ ଆହତ\nସାବରିମାଳା ମନ୍ଦିରରେ ମହିଳାଙ୍କ ପ୍ରବେଶ ନେଇ ବିରୋଧ ଜାରି ! ଆଜି ବି କୌଣସି ମହିଳାଙ୍କୁ ପ୍ରବେଶ କରିବାକୁ ଦେଲେ ନାହିଁ ବିକ୍ଷୋଭକାରୀ ।
